****

ประกาศ สถาบันโภชนาการ

**เรื่อง ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัย**

--------------------------

ด้วยสถาบันโภชนาการ มหาวิทยาลัยมหิดล มีความประสงค์ขยายเวลารับสมัครคัดเลือกบุคคลเพื่อบรรจุและแต่งตั้งเป็นพนักงานมหาวิทยาลัยจากเงินอุดหนุน **ตำแหน่งอาจารย์** จำนวน ๑ อัตรา ปฏิบัติงาน กลุ่มวิชาการและวิจัยด้านอาหารและโภชนาการ หน่วยพิษวิทยาทางอาหาร ดังรายละเอียดต่อไปนี้

**๑. ตำแหน่งที่จะบรรจุ**

ตำแหน่งที่จะบรรจุปรากฏอยู่ในรายละเอียดแนบท้ายประกาศนี้

**๒. คุณสมบัติทั่วไปและคุณสมบัติเฉพาะตำแหน่ง**

ผู้สมัครสอบคัดเลือกต้องมีคุณสมบัติทั่วไปตามข้อบังคับมหาวิทยาลัยมหิดลว่าด้วยการบริหารงานบุคคลพนักงานมหาวิทยาลัย พ.ศ. ๒๕๕๑ และมีคุณสมบัติเฉพาะตำแหน่งตามที่ระบุไว้ในรายละเอียดเกี่ยวกับการสอบแนบท้ายประกาศนี้

**๓. วัน เวลา และสถานที่รับสมัคร**

ให้ผู้ประสงค์จะสมัครเข้ารับการคัดเลือก สามารถส่งเอกสารหลักฐานการสมัครได้ที่ E-mail . Address: [sunee.thn@mahidol.ac.th](mailto:sunee.thn@mahidol.ac.th) หรือผ่านทาง <https://muhr.mahidol.ac.th>/E-Recruitment/ **ตั้งแต่บัดนี้ ถึง วันที่ ๑๒ เมษายน ๒๕๖๕**

**๔. เอกสารและหลักฐานที่จะต้องนำมายื่นพร้อมใบสมัคร**

๔.๑ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว จำนวน ๑ รูป

๔.๒ สำเนาใบปริญญาบัตรหรือหนังสือรับรองซึ่งได้รับอนุมัติจากผู้มีอำนาจว่าเป็นผู้สำเร็จการศึกษาครบถ้วน

ตามหลักสูตรแล้ว ๑ ฉบับ

๔.๓ สำเนาใบแสดงผลการศึกษา (Transcript) ๑ ฉบับ

๔.๔ สำเนาทะเบียนบ้าน และสำเนาบัตรประจำตัวประชาชน ๑ ฉบับ

๔.๕ สำเนาหลักฐานอื่นๆ เช่น ใบทหารกองเกิน ใบเปลี่ยนชื่อ–สกุล ทะเบียนสมรส

๔.๖ ใบรับรองการผ่านงาน (ถ้ามี)

๔.๗ จดหมายหรือเอกสารให้คำรับรองผู้สมัคร (Letter of recommendation) อย่างน้อย ๒ ท่าน

**๕. การประกาศรายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือก**

รายชื่อผู้มีสิทธิเข้ารับการคัดเลือก วัน เวลา และสถานที่ทำการคัดเลือกจะประกาศให้ทราบใน**วันที่ ๑๘ เมษายน ๒๕๖๕** ผ่านทาง <https://muhr.mahidol.ac.th>/E-Recruitment/

ประกาศ ณ วันที่ ๗ กุมภาพันธ์ พ.ศ. ๒๕๖๕

(ลงนาม) เชาวนี ชูพีรัชน์

(ผู้ช่วยศาสตราจารย์ ดร.เชาวนี ชูพีรัชน์)

รองผู้อำนวยการฝ่ายบริหาร ปฏิบัติหน้าที่แทน

ผู้อำนวยการสถาบันโภชนาการ

**รายละเอียดแนบท้ายประกาศสถาบันโภชนาการ ลงวันที่ ๗ กุมภาพันธ์ พ.ศ. ๒๕๖๕**

**ตำแหน่งที่จะบรรจุ :**  อาจารย์ จำนวน ๑ อัตรา

**คุณสมบัติ (Job Specification) :**

1. สำเร็จการศึกษาระดับปริญญาเอกด้านวิทยาศาสตร์การแพทย์ หรือ วิทยาศาสตร์ชีวภาพ อาทิ พิษวิทยา (Toxicology) เภสัชวิทยา (Pharmacology) ชีวเคมี (Biochemistry) เทคนิคการแพทย์ (Medical technology) โภชนศาสตร์ (Nutrition) วิทยาศาสตร์การอาหาร (Food science) หรือสาขาอื่นที่เกี่ยวข้อง
2. หากมีประสบการณ์การทำงาน การทำวิจัย ที่เกี่ยวข้องกับ พิษวิทยาทางอาหาร (Food toxicology) การประเมินความเสี่ยง (Risk assessment) โดยเฉพาะการประเมินความเสี่ยงด้านจุลินทรีย์ (Microbiological risk assessment) และการประเมินความเสี่ยงต่อสุขภาพ (Health risk assessment) จะได้รับการพิจารณาเป็นพิเศษ
3. หากเป็นเพศชายต้องผ่านการเกณฑ์ทหารหรือได้รับการยกเว้นการเกณฑ์ทหารแล้ว
4. ไม่เคยต้องโทษจำคุก โดยคำพิพากษาเพราะกระทำผิดทางอาญา
5. มีความรู้ความสามารถด้านภาษาอังกฤษ (ฟัง พูด อ่าน เขียน) ในระดับดี และมีหลักฐานการผ่านการ

ทดสอบภาษาอังกฤษ (ไม่เกิน ๒ ปี นับถึงวันปิดรับสมัคร) โดยมีคะแนน ดังนี้

* IELTS (academic module) คะแนนรวมไม่ต่ำกว่า ๖ คะแนน หรือ
* TOEFL IBT (internet based) ไม่ต่ำกว่า ๗๙ คะแนน หรือ
* TOEFL-ITP ไม่ต่ำกว่า ๕๕๐ คะแนน หรือ
* TOEFL-CBT ไม่ต่ำกว่า ๒๑๓ คะแนน หรือ
* MU GRAD Test ไม่ต่ำกว่า ๘๐ คะแนน

**ลักษณะงานที่มอบหมายให้ปฏิบัติ (Job Description)**

1. ทำการสอน และจัดการเรียนการสอนในหลักสูตรภายในสถาบันโภชนาการ ทั้งหลักสูตรภาคปกติ และภาคพิเศษ
2. เป็นอาจารย์ที่ปรึกษาสำหรับการทำวิทยานิพนธ์ และสารนิพนธ์ของนักศึกษา
3. ทำวิจัย หรือปฏิบัติงานในโครงการวิจัยต่างๆ ที่สอดคล้องกับวิสัยทัศน์สถาบันโภชนาการ
4. ปฏิบัติงานด้านการบริการวิชาการ หรือ งานอื่นๆ ของสถาบันโภชนาการตามที่ได้รับมอบหมาย

**อัตราเงินเดือนตามคุณวุฒิ:** ปริญญาเอก ๓๒,๔๕๐ บาท

**วิธีการคัดลือก:**

1. ความเรียงเกี่ยวกับแผนการพัฒนาตัวเองในอาชีพอาจารย์ และการทำวิจัย (ไม่กำหนดรูปแบบ)
2. นำเสนอการสอน และงานวิจัย เป็นภาษาอังกฤษ ประมาณ ๒๐ นาที
3. สอบสัมภาษณ์

----------------------------